ആലൂര്കുന്നിലെ കൃഷിയിടങ്ങള് ചവിട്ടിമെതിച്ച് കാട്ടാനകള് പുല്പ്പള്ളി: ആലൂര്ക്കുന്ന്, കുറിച്ചിപ്പറ്റ പ്രദേശങ്ങളില് കാട്ടാനക്കൂട്ടങ്ങള് കൃഷിയിടങ്ങള് ചവിട്ടിമെതിക്കുന്നു. കഴിഞ്ഞ ഒരാഴ്ചയായി ഈ പ്രദേശങ്ങളില് കാട്ടാനശല്യം രൂക്ഷമാണ്. കഴിഞ്ഞ ദിവസം രാത്രി ഇറങ്ങിയ കാട്ടാനകള് ആലൂര്ക്കുന്ന് പാടത്ത് നെല്കൃഷിക്കായി പാകിയ ഞാറുകള് ചവിട്ടി നശിപ്പിച്ചു. ആലൂര്ക്കുന്നിലെ പി.സി. ഏലിയാസ്, ബൈജു, വേണു എന്നിവരുടെ ഞാറുകളാണ് കാട്ടാനകൂട്ടം ചവിട്ടിമെതിച്ചത്. ഇതിനു പുറമേപ്രദേശത്തെ പല കരഭൂമിയിലും കാട്ടാനകള് വ്യാപകമായി കൃഷി നശിപ്പിച്ചു. വാഴ, കപ്പ, ചേന, തെങ്ങ്, കവുങ്ങ് തുടങ്ങിയ കൃഷികളാണ് നശിപ്പിച്ചത്. പാക്കം കുറുവ വനത്തില് നിന്നുള്ള കാട്ടാനകളാണ് കൃഷിയിടത്തില് എത്തുന്നത്. വനാതിര്ത്തിയിലെ കിടങ്ങ് തകര്ന്നു കിടക്കുകയാണ്. വൈദ്യുതി കമ്ബിവേലിയും പൂര്ണമായും പ്രവര്ത്തനക്ഷമമല്ല. വനപാലകര് നടപടി സ്വീകരിക്കുന്നില്ലെങ്കില് പ്രക്ഷോഭം ആരംഭിക്കാനാണ് നാട്ടുകാരുടെ തീരുമാനം.